
Projekti „Narva Lasteaia Cipollino renoveerimine“ teostaja määramine ning oma- ja sildfinantseeringu kinnitamine
1. ASJAOLUD JA MENETLUSE KÄIK
Narva Linna Arenduse ja Ökonoomika Amet koostöös Narva Linnavalitsuse Linnamajandusametiga valmistab ette projekti „Narva Lasteaia Cipollino renoveerimine“. Projekti ettepanekut on plaanis esitada kuni 15.10.2023.a. Õiglase Ülemineku KOV investeeringute (ÕÜF) meetmesse toetuse saamiseks.
ÕÜF meetme toetust antakse avalikele hoonetele, mis on Kohaliku omavalitsuse korraldamise seaduse § 6 lõigetele 1 ja 2 vastavalt kohaliku omavalitsuse ülesannete täitmiseks. Nendeks võivad olla koolieelsed lasteasutused. Rekonstrueerimise puhul on oluline universaalse disaini põhimõtetele vastav ja ligipääsetavuse parendav lahendus. Projektiga peab saavutama hoone energiatõhusust vastavust vähemalt C-klassile.
Projekti „Narva Lasteaia Cipollino renoveerimine“ (edaspidi projekt) ettevalmistamiseks koostatakse 2023.aastal ehitusprojekt.
Projekti elluviimine on planeeritud 2024.-2025. aastatele.  
Projekti tegevused 2024-2025: 
1. Ehitustööd, sh lasteaia Cipollino hoone fassaadi, katuse ja kütte-ja ventilatsioonisüsteemide ümberehitamine, ruumide remont, vee ja kanalisatsiooni taristu renoveerimine, ATS ja valve; projektijuhtimine jt abitegevused.
2. Ehitustöödega kaasnevad tööd sh hangete ettevalmistamine ja korraldamine, tööprojekti koostamine, omanikujärelevalve, ehitusjuhtimine, autorijärelevalve jms; 

3. Projektijuhtimine, sh finantsjuhtimine.
Projekt on vastavuses kehtiva Narva linna arengukava 2035 strateegilise eesmärgiga 2:
Narva on elanikest hooliv linn: Tegevussuund 2.1: Narva linnas on kättesaadav kvaliteetne alus- ja üldharidus; tegevus: Narva Lasteaia Cipollino renoveerimine. Narva linna arengukava tegevuskava kohaselt tegevuse eest vastutab Narva Linnavalitsuse Linnamajandusamet.
Projekti eeldatav eelarve on kuni 5 408 800 eurot, millest omafinantseering moodustab kokku kuni 811 320 eurot sh laenuvahenditest kokku 802 420 eurot ning korraldus- ja projektijuhtimiskulud summas 8 900 eurot põhieelarvest.
Linnavolikogu otsusega on vaja kinnitada projekti oma- ja sildfinantseering ning määrata projekti teostaja (juhtiv partner).
Projekti elluviimiseks vajalikud omafinantseeringu rahalised vahendid aastate kaupa täpsustatakse igal aastal Narva linna arengukavas vastavalt KOKS § 371 lg-le 2 “Arengukava ja eelarvestrateegia on aluseks kohaliku omavalitsuse üksuse eelarve koostamisel, kohustuste võtmisel, varaga tehingute tegemisel, investeeringute kavandamisel ning investeeringuteks toetuse taotlemisel”. 

Projekti eeldatav omafinantseerimise ja sildfinantseerimise vajadus aastate kaupa on järgmine (juhul, kui aasta lõpus jäävad kasutamata vahendid, viiakse see üle järgmisele aastale):

	
	2024
	2025

	Omafinantseerimine laenu arvelt
	319 628
	482 792

	Omafinantseerimine põhieelarvest
	4 900 
	4 000

	sildfinantseerimine
	1 200 000
	1 000 000


2. ÕIGUSLIKUD ALUSED
2.1. Vastavalt kohaliku omavalitsuse korraldamise seaduse (KOKS) § 22 lõike 1 punktile 8 kuulub volikogu ainupädevusse laenude ja teiste varaliste kohustuste võtmine.

2.2. Vastavalt KOKS § 371 lõikele 2 arengukava ja eelarvestrateegia on aluseks kohaliku omavalitsuse üksuse eelarve koostamisel, kohustuste võtmisel, varaga tehingute tegemisel, investeeringute kavandamisel ning investeeringuteks toetuse taotlemisel. 

3. OTSUS
3.1. Lubada Narva Linnavalitsuse Linnamajandusametil esitada projekti “Narva Lasteaia Cipollino renoveerimine“ taotlus meetmest ”Õiglase Ülemineku KOV investeeringud“ toetuse saamiseks.
3.2. Kinnitada projekti “Narva Lasteaia Cipollino renoveerimine“ projekti juhtivpartneriks Narva Linnavalitsuse Linnamajandusamet.
3.3. Kinnitada projekti “Narva Lasteaia Cipollino renoveerimine“ omafinantseering 2024.-2025. aastatel kuni 811 320 eurot.
3.4. Positiivse rahastamise otsuse korral lubada Narva Linnavalitsusel võtta laenu punktis 3.3 nimetatud omafinantseeringu katmiseks 2024.-2025. aastatel kuni 802 420 eurot.
3.5. Kinnitada projekti “ Narva Lasteaia Cipollino renoveerimine“ sildfinantseerimine 2024.-2025. aastatel kuni 2 200 000 eurot.
3.6. Positiivse rahastamise otsuse korral lubada Narva Linnavalitsusel võtta laenu punktis 3.5 nimetatud sildfinantseeringu katmiseks 2024.-2025. aastatel kuni 2 200 000 eurot.
3.7. Projekti omafinantseerimise ja sildfinantseerimise summad aastate lõikes kajastada Narva linna arengukavas.
4.  VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5.  OTSUSE JÕUSTUMINE
Otsus jõustub seadusega sätestatud korras.

Tatjana Stolfat

Linnavolikogu esimees

